走馬川行奉送封大夫出師
作者：岑參
朝代：唐
主题：七言古詩
篇章：走馬川行奉送出師西征 / 走馬川行奉送封大夫出師西征

paragraphs: 君不見走馬川行雪海邊，平沙莽莽黃入天。
輪臺九月風夜吼，一川碎石大如鬥，隨風滿地石亂走。
匈奴草黃馬正肥，金山西見煙塵飛，漢家大將西出師。
將軍金甲夜不脫，半夜軍行戈相撥，風頭如刀面如割。
馬毛帶雪汗氣蒸，五花連錢旋作冰，幕中草檄硯水凝。
虜騎聞之應膽懾，料知短兵不敢接，車師西門佇獻捷。

标签：蒙学
唐詩三百首